bavarian-nlp/barwiki-20250901 huggingface dataset:
Matthias (Apostl)

Da Matthias († um 63, möglichaweis in Jerusalem) is a Jünga von Jesus Christus gwen. Nochm Verrat und Söibstmord von Judas Ischariot is er oba eascht an dessn Stöi zu de verbliebna öif Apostln hinzugfügt worn. Desweng is aa umstrittn, ob er oda da Heilige Paulus ois zwöifta Apostl göitn soi.
De Gebeine vom Apostl Matthias soin si heit im Benediktinaklosta St. Matthias in Trier befindn. Damit waar des s oanzige Apostlgrab neadlich von de Oipn.
Paulus vo Tarsus

Da Paulus vo Tarsus (gr. Παῦλος, "Paulos"; hebr. שָׁאוּל, "Scha'ul"; † um 65, vermutlich in Rom) is a erfolgreicha Missionar vom Urchristntum und oana vo de easchtn Theologn in da Christntumsgschicht gwen und zejht zu de wichtigstn Heilign.
Ois griachisch gebildeta Jude und gsetzestreua Pharisäa hod da Paulus zeaascht de Ohänga vom gekreizigtn Jesus vo Nazaret, dem er söiba übahaupts nia begegnet is, verfoigt. Noch seina Bekehrung hod er si oba ois vo Gott beruafna „Apostl vom Evangelium für de Vöika“ verstandn. Ois soicha hod er bsondas Nichtjudn de Aaferstehung Christi verkündt. Dazua hod er s östliche Gebiet ums Middlmeea bereist und dort einige christliche Gmoana gründt. Durch seine Briafe is er mit dene in Kontakt bliebm.
Michael (Erzengl)

Da Michael (hebr. מיכאל; "„Wer is wia Gott?“") is a Engl in da hebräischn Übaliafarung, de 'n Einfluss aaf de religiesen Traditionen im Judntum und im Christntum ghabt hod. Aa im Koran und in da arabischn Literatur is da Engl untan Nama Mikal bzw. Mika'il (ميكائيل / ميكال) bekannt.
Gscheidal

A Gscheidal, aa Gscheiterl oda Gscheiderl is a Bessawissa. Es is oana wo moant, ois bessa z wissn. A Gscheidal wui ba jeda Glegnheit belean und Recht hom, deswegn wead a aa "Obaleara" gnennt.
Variantn.
Variantn vo "Gscheidal" san: Gscheidl, Siebmgscheid, Gscheidmeia, Gscheidling und Gscheidhaferl. A ganz a penetrants Gscheidal nennt ma "Klugscheissa".
Synonyme.
Synonyme vo "Gscheidal" san aa no: Klugscheissa, Rechthoba, Kritikasta, Obaleara, Bessawissa, Querulant usw.
Zaza Sproch

De Zaza Sproch, aa Zazaki, Zazaisch, Kirmanjki, Kirdki und Dimli is a indogermanische Sproch, de vo vom Voik vo da Zaza vua oim im Ostn vo da Tiakei (Ostanatolien) gredd wead. Afgrund vo da Migration vo de lezdn Joarzehnt is aa in ondan Regiona in Eiropa z hean. Zazaisch gheat zua de iranischn Sprochn und do zua Kaspischn Dialektgruppn vom Noadwest-Iranischn und is midm Gorani vawandt. Zazaki wead vo umara 2 und 4 Milliona Leid gredd.
Freistaat

Fraestaat is a Begrief aus da Najern daetschn Gschicht und bedaet an Staat, in dem s Voek der Souverän is, in dem also koa(n) Monarch ned regiat.
Herkumft vo dem Wort.
Es is im 18. Joahundat aufkemma und im 19. Joahundat a Synonym fia "Republik" worn, had si awa da no ned recht duachgsetzt. So gibt z. B. da GRIMM no im Joa 1878 unta "Fraestaat" nuabloß a(n „respublica". Und ned amoe des stimmt ganz, wae des aa bloß "Staat" hoaßn ka(n. Ma siehgt des schee(n in der Schrift "de re publica" ("Vom Staat") vom Cicero, wo s hoaßt: „Wenn awa allszsamm mitanand bo am Oanzign is, dann hoaßn ma denselbm Oanzign an Kine und Kineraech den Status vo dera respublica." "Freistaat" is in Wirklekaet de Iwasetzung vo dem Wort, des wo in da Antike de Rema fia eahna Republik hergnumma habnd: "libera res publica" ("freia Staat").
Fraestaat nach m Erschtn Wöjtkriag und haetzdogs.
S Wort Fraestaat is aegndle eascht mid m End vo de daetschn Monarchien im November 1918 aktuej wordn, speziej in Bayern. Da had z Minga da Eisner am 7. Novemba im Landdogsbau im Groußn Sitzungssaaj den "Freien Volksstaat Bayern" proklamiat, und oan Dog drauf gibt a in da "Proklamation "An de Bevölkerung Münchens"" bekannt: „Bayern ist fortan ein Freistaat." Inwiawaet da Eisna dadamit s parlamentarische System gmoant hat, is ned recht klar. Er hat si auf de "Räte" gstützt, gegen de Mehrheits-SPD (MSPD), awa es war ned sicha, ob de revolutionärn Massn wirkli auf saena Saetn blaebm. Ma muaß awa vor dem Missvaständnis auf da Huat sae(n, da Eisner häd de Räterepublik ausgruaffa. - Haet vosteht ma unta r am Fraestaat a parlamentarische Demokratie.
Warum si in da fraglichn Zaet s Wort "Fraestaat" statt "Republik" duachgsetzt had, da drüwa kann ma bloß spekalian. Es kunnt sae(n, dass in da Zaet vo da Aufklärung da Begrief Republik ned daetli gnua vo da Monarchie absetzt wordn is. Jednfajs is s Wort "Freistaat" üwa Bayern ausse in Schwang kemma: A ganze Rae vo daetsche Staatn hat si nach m End vo ihrane Monarchien aso gnennt. Mit Recht! Wae des is direkt offiziej also gwesn: In da "Weimarer Reichsverfassung" vo 1919 fias Daetsch Raech had s im Artikl 17 ausdrickli ghoaßn: „Jedes Land muß eine freistaatliche Verfassung haben." Aa haetzags in da[Bundesrepublik Deitschland gibt s newa Bayern aa no anderne Länder, di wia si "Freistaat" nennan.
Konstantin Wecker

Da Konstantin Alexander Wecker (* 1. Juni 1947 z Minga) is a boarischa Musika, Liadamocha, Komponist, Schauspuia und Autor.
Da Wecker hod si aa imma wieda politisch engagiat. In an Interview mit da Zeitschrift "Graswurzelrevolution" hod si da Wecker zum Anarchismus bekannt: „Ich habe mich immer schon, auch in der 68er Zeit, dem Anarcho-Lager zugehörig gefühlt, weil ich als junger Mann von Henry Miller schwer beeindruckt war.“ Und weidas sogt a: „Wir müssen an unseren Utopien einer herrschaftsfreien und gewaltfreien Gesellschaft festhalten, sie zusammen mit anderen weiterentwickeln.“
Uwe Seeler

Da Uwe Seeler (* 5. Novemba 1936 in Hamburg; † 21. Juli 2022 in Norderstedt) woa a deitscha Fuaßballa. Er hod in seina aktivn Zeit ois oana von de bestn Mittlstürma aaf da Wöit goitn. Weng seina Verdienste um 'n deitschn Fuaßboi hod'n da DFB 1972 ois zwoatn Spiela übahaupt zum Ehrnspuiführa von da A-Nationalmannschaft ernannt, obwoih er nia 'n Titl mit ihr gwunna hod.
Da Seeler woa außadem Ehrnbürga von seina Heimatstod Hamburg.
Ulrike Herrmann

Ulrike Herrmann (* 1964) is a Autorin und Journalistin. Seit 2000 is se de Redakteurin vo da taz fia Wiatschoft und Soziales. Bekannt is de Herrmann vor oim duachn Presseclub vo da ARD, duachn TV-Senda Phoenix und duach iare Biacha.
De Hermann hod Bankkauffrau gleant, de Henri-Nannen-Journalistenschui bsuacht und nacha no Gschicht und Philosophie z Berlin studiat.
Günter Netzer

Da Günter Theodor Netzer (* 14. Septemba 1944 in Mönchen-Gladbach) is a ehmaliga deitscha Fuaßballa, der hauptsächlich für Borussia Mönchngladbach und späta Real Madrid aktiv gwen is. Mit da deitschn Fuaßboinationalmannschaft is er 1972 Eiropamoasta und 1974 Wöitmoasta worn. Heit is er Medienuntanehma, bis noch da WM 2010 is er außadem 13 Jahre lang ois Sportkommentator für de ARD tätig gwen.
Georg Queri

Georg Queri (* 30. April 1879 z Frieding bei Andechs; † 21. November 1919 z Minga) wor a boarischa Hoamatdichta, Schriftsteja und Satirika.
Zwegn de Biachln "Bauernerotik und Bauernfehme in Oberbayern" (1911) und "Kraftbayrisch" (1912) is a vor Gricht gstandn. In Sittlichkeitsprozess hod a oba gwunna.
Werke.
Im Projekt Gutenberg-DE:
Berti Vogts

Da Hans-Hubert „Berti“ Vogts (* 30. Dezemba 1946 in Büttgen, Nordrhein-Westfoin) is a ehmaliga deitscha Fuaßballa und heitiga Fuaßboitraina.
Da Vogts hod 419 Moi in da Bundesliga für Borussia Mönchengladbach gspuit. Ois Kapitän hod er mit diesn Vaein 1975 und 1979 jeweils 'n UEFA-Pokal gwunna; mit da Nationalmannschaft is er Eiropamoasta 1972 und Wöitmoasta 1974 worn.
Ois Traina hod er de Nationalmannschaften von Deitschland, Kuwait, Schottland, Nigeria und zuletzt Aserbaidschan trainiat. Sei greßta Erfoig ois Traina is da Gewinn von da Eiropamoastaschaft 1996 gwen.
Rudi Völler

Da Rudolf „Rudi“ Völler (* 13. Aprui 1960 in Hanau, Spitznama "Tante Käthe") is a ehmaliga deitscha Fuaßballa. Er hod für mehrare Vereine gspuit, u. a. fürn TSV 1860 Minga. Außadem is er aa in da deitschn Fuaßboinationalmannschaft aktiv gwen und hod mit ihr de Wöitmoastaschaft 1990 gwunna. Von 2000 bis 2004 in er nachad da Teamchef von da Nationalmannschaft gwen. Heit is er Sportdirektor beim Bundesligistn Bayer 04 Leverkusen.
Peter Turrini

Da Turrini Peter (* 26. September 1944 in Sankt Margarethen im Lavanttal – heit a Stodtei vo Woifsberg) is a estareichischa Schriftsteja. Sei Muada wor a Steirarin sei Voda a Italiena. Bekannt is a fia seine gsejschoftskritischn und provokantn Hoamatstickln worn, wia "Rozznjogd" (1971), "Sauschlachten" (1972) und de Fernsehserie Alpensaga (1974–1979). De Theatastickl "Rozznjogd", "Sauschlachten" hod a auf Weanarisch gschriebm.
Seina Moanung noch warad de Aufgob vom Theata ned de Wiaklichkeit naturalistisch z schuidan, sondan ibatriebm aufzumzoagn. Deswegn schuidat a de negativn Seitn vo da Orbatswejd so krass wias nur geht.
Wolfgang Overath

Da Wolfgang Overath (* 29. Septemba 1943 in Siegburg) is a ehmaliga deitscha Fuaßballa. Er hod in seina Jugnd fürn Siegburger SV 04 gspuit, is nachad zum 1. FC Köln ganga und is von durt währnd seina gsamtn Fuaßboikarriere nimma weg. Von Juni 2004 bis Novemba 2011 is er aa President vom 1. FC Köln gwen.
Er hod aa für de deitsche Nationalmannschaft gspuit und hod mit ihr de Wöitmoastaschaft 1974 gwunna.
Georg Schwarzenbeck

Da Hans-Georg „Katsche“ Schwarzenbeck (* 3. Aprui 1948 in Minga) is a ehmoliga boarischa Fuaßballa, dea sei gonze Karriere long beim FC Bayern Minga gwesn is. Danem hod'a aa fia de deitsche Nationoimonnschoft gspuit, mid deara de Eiropamoastaschoft 1972 und de Wejdmoastaschoft 1974 gwunna hod.
Mi'm FC Bayern hod da Schwarzenbeck sechs Moi de Moastaschoft und drei Moi 'n DFB-Pokoi gwunna, außadem insgsomt fimf intanationoie Pokoie.
Jürgen Grabowski

Da Jürgen „Grabi“ Grabowski (* 7. Juli 1944 in Wiesbodn) is a ehmoliga deitscha Fuaßboispuia, der zwischn 1965 und 1980 für Eintracht Frankfurt in da Bundesliga gspuit hod. Davoa is er beim FV Biebrich 02 gwen. Außadem hod er aa in da deitschn Nationalmannschaft gspuit und is 1974 Wöitmoasta worn.
Rainer Bonhof

Da Rainer Bonhof (* 29. März 1952 in Emmerich) is a ehmaliga niadaländisch-deitscha Fuaßballa und Traina. In seina aktivn Karriere hod er für Borussia Mönchngladbach, FC Valencia, 1. FC Köln und Hertha BSC gspuit. Außadem is er aa in da deitschn Nationalmannschaft gwen und hod mit ihr de Wöitmoastaschaft 1974 gwunna.
Seit 2009 führt er s Amt vom Vize-Presidentn bei Borussia Mönchengladbach aus.
Ponzauner Wigg

Da Ponzauner Wigg, amtli Ludwig Gruber, (* 15. August 1922 afm Ponzaunerhof z Obaponzaun; † 10. Dezemba 2005 ebmdo) wor a boarischa Gstanzlsenga und a Dichda in boarischa Sproch.
Lebm.
Sei Lebm lang wor da Ponzauna Wigg mit Leib und Sej Baua afm "Ponzauner-Hof" z Obaponzaun ba Niedankircha/Gmoa Hebartsfejdn. So is a za sein Nama keman. Da Wiggal wor a begnadeta Gstanzlsenga, Prograda und Festredna. Frua is a ba Hoagascht aftretn, spoda oft aa mitm Roider Jakl.
Eascht in de 1970 Joar hod a ogfongt Biacha z schreibm. Im Boarischn Feansegn hod a reglmassi seine Gedichtln glesn.
Da Prunner Gunther, Hoamatpflega vo da Gmoa Pleiskircha ba Oideding, hod anno 2008 zamma mitm Trachtlavarein Pleiskircha und vaschiedanan Musigruppm aus da Region de "Niederbayerische Weihnacht" vom Ponzauner Wigg vafuimt.
Zitat.
&lt;poem&gt;
D‘ Sunn laßt scho a bisserl na, 
D‘ Luft, de kriagt an rauha Gschma 
Und da Tag kriagt kurze Füaß, 
‘s Obst im Garten draußt wird süaß, 
D‘ Nacht, de wachst, da Tag wird kurz,
Herbstln duads.
"Ponzauner Wigg, "Da Herbst" (1. Strophm) ausm Buach "Herzhaft g‘sagt"" 
&lt;/poem&gt;
Weak.
Ois Ponzauner Wigg:
Bernd Hölzenbein

Da Bernd Hölzenbein (* 9. März 1946 in Dehrn) is a ehmaliga deitscha Fuaßballa und Fuaßboifunktionär. In da Bundesliga hod er von 1967 bis 1981 für Eintracht Frankfurt gspuit, danoch is er in de USA und hod dort a poa Joa bei untaschiedlichn Vereinen aktiv.
Da Hölzenbein hod außadem fia de deitsche Nationalmannschaft gspuit und hod mit ihr de Wöitmoastaschaft 1974 gwunna.
Schrout

Da Schrout is a "Balkon", dea ums Bauanhaus ummelaofft.
Ea is a saubarne Zimmamannsoabat und alloa(n) scho di Spritzlen, aeso di senkrechtn Stäb vom Glanda, san a Kunstwerk füa si selm. Si san dort, wo ma ebbs auf sich ghaltn had, ned ausm Bred aussagsaaglt, sundan draxlt. Si habm ganz untaschiedliche Formen, oftesmoe sieht ma eana a(n, das s am barockn Treppnglanda oda am Speisgitta in da Kiach abgschaut hand.
Wae haetztags da Balkon ans Haus drabetoniat und nimma wia da Schroud üwa de vüastehadn Saet- und Fuaßbodnbalkn aufbaut wead, drum kimmt aa s Wort allmähli a[b. Mitm hölzan Bauanhaus is aa da Schroud und sae(n Nam scho(n] fast a Sach füa s Heimatmuseum wordn.
Da Schmeller hat des Wort, da Zehetner bringt s in Bairisches Deutsch und aa im Grimm stehts. Beim Schmeller wie im Grimm findt ma weidane interessante Angabm üwa die sunstige Bedaetung vom Substantiv "Schrot" und vom Verb 'schroten".
Christine Nöstlinger

De Christine Nöstlinger (* 13. Oktoba 1936 in Wean-Hernois; † 28. Juni 2018 in Wean-Ottakring) woa a österreichische Schriftschdölarin, de wos aa auf "Weanarisch" gschriebm hod.
Textbeischbui.
Zitat ausn Buach "Iba de gaunz oamen Leit", vaum Gedicht "i hau olaweu zua" (Auszug):
&lt;poem&gt;
I hau olaweu zua
weuli in anadua
so a Wud griag
Do kaun i ma nigs 
ibalegn
und ned segn,
obma ana z gros is,
oda z blad
oda z schtoak
Dabei bini goa ka Rafa.
I kaun nedamoi 
an anzign Dschudodrig.
Drum zoi i imma drauf.
&lt;/poem&gt;
Hudsonöista

De Hudsonöista ("Pica hudsonia") is a noadamerikanische Fogloat aus da Romfegl-Famij (Corvidae). S'is a kloana Vatreta vu de Echtn Öistan und hod a schwoaz-weißes Gfieda und an schwoazn Schnobl. De Oat is im Westn und im Zentrum vu Noadamerika daham. De Hudsonöista is a typische Oat vu da Prärie und lebt und briat am liabstn an Flussufan in Heckn. Wie aa olle andern Echtn Öistan is d' Hudsonöista omnivor, des hoaßd se frisst Insektn, Aas, Droad und Fricht. De Oat briat vu Mai bis Juni.
Eanan easchtn Bschrieb hod da Joseph Sabine 1823 vafoßt. As Oatepitheton "hudsonia" beziagt si auf d' Hudson Bay wo as Typexemploa herkemma is. Am naxtn vawond is d' Hudsonöista mid da Göibschnoblöista ("Pica nuttali"), de wo in Kalifornien lebt und vu dea sa si trennt hod ois d' Eiszeitn gherrscht hom. De Population guit ned ois gfährdet, aa wens regional a wengal Zruckgang gehm hod.
Ludwig da Fromme

Ludwig I., gnannt Ludwig da Fromme, frz. Louis le Pieux (* Juni/August 778 in Chasseneuil bei Poitiers; † 20. Juni 840 in Inglheim am Rhein), is Kenig vom Fränkischn Reich (in Aquitanien seit 781, im Gsamtreich seit 814) und Kaiser (813–840) gwen. Er is da Sohn und Nochfoiga von Karl 'm Großn gwen und hod dessn Reformpolitik zunächst erfoigreich weitagführt. In Auseinandasetzungen mit seine eignen Söhnen zwoamoi vorübagehnd obgsetzt (830, 833/34), is es Ludwig 'm Frommen jedoch net glunga, a übalebmsfähigs fränkischs Großreich zu schaffa – drei Jahre noch seim Tod is s Franknreich im Vertrag von Verdun (843) aafteilt worn.
Hoagascht

A Hoagascht, aa Hoagoat is a kloans, nedkomerziejs Musifest in Bayern und Österreich mit Stubmmusi, Gsang, kloane Blosmusigruppm und kurzn Theatastickln. Friaa hod ma mit Hoagascht a gmiatligs Zammasei im kloan Kroas gnennt, wo musiziat, gspuit und grascht worn is.
As Wort kimmt vom boarisch-mittlhochdeitschn "heingarte" (Hoamgortn) und hod urspringle in Gortn vorm Haus gmoant. Draus hod si da Begriff firs gmiatiche Zammasein auf da Bank vorm Haus entwicklt.
Transrapid

Da Transrapid is a Magnetschwebebahn, de in Deitschland fürn Hochgschwindigkeitsverkehr entwicklt worn is. 'S Vakeassystem (Fahrzeig, Betriebsleittechnik und Nebmanlagn) wird von da Siemens AG und da ThyssenKrupp Transrapid GmbH - a Tochtauntanehmen von ThyssenKrupp Technologies - vermarktet, geplant und entwicklt; andare Untanehmen in Deitschland ham Komponentn wia Weichn, Fahrbahnträga usw. entwicklt. Nochm Beginn von da staatlich finanziatn Entwicklung im Joa 1969 san de easchtn Prototypn im Joa 1979 vorgstöit worn, und 1991 is de Anwendungsreifn anerkannt worn.
In Bayern hods a Projekt gebm für de Errichtung von eina Transrapidstreckn zwischn 'm Hauptbahnhof und 'm Flughofm in Minga, de oba inzwischn obbrocha worn is. Weitare Projekte in Deitschland (Berlin-Hamburg, Metrorapid) san ebmfois aafgebm worn. De bislang oanzige Transrapidstreckn im Reglbetrieb gibts seitm Joa 2004 in Shanghai in China (Transrapid Shanghai).
Bodn (Sidbodn)

Bodn, bis zum 2. Dezemba 1946 Sidbodn, is a ehemaligs Land vo da Bundesrepublik Deitschland und hod de sidlichn Tei vo da friaran "Republik Bodn" umfosst. D Hauptstod vom Land Bodn is Freiburg im Breisgau gwen. 1952 is as Bundesland Bodn as heidige Bodn-Wiattmbeag afganga.
West-Berlin

West-Berlin, aa „Berlin (West)“ is de vom West-Berliner Senat agoadnete amtliche Bezeichnung fia den Teil vo Berlin, der wos nochm Zwoatn Wödkriag vo de drei westlichn Besatzungsmächte, vo de USA, am Vaeinigtn Kinireich und Frankreich wavoid won is. D Westsekdoan vo da Stod hand umgangssprachle West-Berlin oda "Westberlin" gnennd won.
Württemberg-Hohenzollern

As Land Württemberg-Hohenzollern is nochm Zwoatn Wejdgriag a da französischn Besatzungszone grindt von und a Land vo da Bundesrepublik Deitschland gwen. Dazua ghead hamd da siadliche Teil vom ehemalign frein Voiksstat Württemberg und de Hohenzollerischen Lande, de wos zu Breissn ghead hamd. D Hauptstod is Tübingen gwen, da Landdog hod sein Siez am ehemalign Kloster Bebenhausen bei Tübingen ghod. Am 25. Abrej 1952 hand de Lända Württemberg-Hohenzollern, Baden und Württemberg-Baden as neu gmochte Bundesland Baden-Württemberg aufganga.
EADS

De European Aeronautic Defence and Space Company (EADS) is da greßte Luft- und Raumfahrt- sowia da zwoatgreßte Rüstungskonzern in Eiropa. Nochm amerikanischn Untanehmen Boeing is EADS aa s zwoatgreßte Luft- und Raumfahrtuntanehmen aaf da Wöit. Seit da Gründung am 10. Juli 2000 wern Aktien von da EADS an da Börse ghandlt. De greßte EADS-Division is da Flugzeigherstella Airbus.
Da Konzern is aus eina Fusion von da deitschn "DASA", da franzesischn "Aérospatiale-Matra" und der spanischn "CASA" hervorganga. Da Sitz von da Deitschlandzentraln vom Konzern, de EADS Deutschland GmbH, befindt si in Ottobrunn bei Minga.
Botanischa Gartn Minga-Nymphenburg

Da Botanische Gartn Minga-Nymphenburg, aa Neia Botanischa Gartn, schliaßt an 'n Nymphenburga Park noch Nordn o und is mit eina Flächn vo 22 ha und üwa 400.000 Bsuachan im Jahr oana vo de greßan botanischn Gärtn in Deitschland. Er ghert heit zu de "Staatlichn Naturwissnschaftlichn Sammlungen Bayerns".
Friedrich Achleitner

Da Achleitner Friedrich (* 23. Mai 1930 in Schalchen, Oberösterreich; † 27. März 2019 in Wean; da Naum wiad auf da zwatn Süm betont) woa a österreichischa Architekt, Architekduakritika und Schriftschdöla. Ois Literat woa a a Hauptvatreta vaum modernen Dialektgedicht in Weanarisch und vau da "Konkreten Poesie", ois Essay woa a a wichtiga Kritika und Chronist vau da modernen Architekdua. Da Achleitner woa Mitglied vau da Weana Gruppm (Wiener Gruppe).
Zichyújfalu

Zichyújfalu is a Gmoa in Ungarn. Se liagt im Komitat Fejér.
Gschicht.
Anno 1239 is ois Villa Nowa (Nova) zan easchtn Moi urkundli gnennt worn. 1447 hods nacha Wyfalw (Újfalu - Neudorf) ghoassn. De Zammsetzung mit Zichy kimpt dohea, wei des Gebiet im Adlsgschlecht Zichy gheat hod.
Hofgartn (Minga)

Da Hofgartn is a barocke Parkanlage in Minga, de 1613–1617 unta Maximilian I. ois Renaissancegartn im italienischn Stil oglegt worn is. In da Mittn vom Hofgartn steht da Dianatempl, a kloana Rundtempl, der 1615 baut worn is.
Da Hofgartn is normalaweis für d' Effntlichkeit frei zuagänglich.
Wiesn-Hits

Wiesn-Hits san de Schloga, de wo auf da Wiesn imma wieda gspuit wean. Nem de Dauabrenna wia z. B. "Fürstenfeld", "Sierra Madre" und "Skandal im Sperrbezirk" gibts aa imma wieda neie Hits, de wo auf da Wiesn imma wieda gspuit wean.
Ohio

Ohio is a Bundesstoot in da USA. Ea liagt im Noadostn vo de Vaeinigtn Stootn. Im Noaden grenzt a on an Eriesee, dea wo de Grenz zu Kanada buidt, und im Sidn is da Ohio-Fluss (Ohio River) de natialiche Grenz, davo hod da Bundesstoot aa sein Nom griagt.
Ohio kimmt aus da Irokesen-Sproch und hoasst „Scheena Fluss“.
Listn vo de Indianareservate in da USA

Des is a Listn vo de Indiana-Reservate und ondan Stammesgebietn in da USA.
Oklahoma Tribal Statistical Areas.
Oklahoma Tribal Statistical Area is a statistische Einheit von Indianan in Oklahoma, des wo oft friaa a Indianareservat woa.
Alaska Native Village Statistical Areas.
De "Alaska Natives" hom friara vui kloane Reservate in Alaska ghobt; noch da Vaobschiedung vom "Alaska Native Claims Settlement Act" 1971 is nua oans ibrig bliebm, des Annette Island Reserve.
Alaska Native Regional Corporations.
Ois Foige vom "Alaska Native Claims Settlement Act" 1971, san 13 Alaska Native Regional Corporations aufbaut woan, wovo zwejfe in ana Regionalen Korporatin auf an zuateitn Lond lem. De zwejfe san:
Tribal Desiginated Statistical Areas.
Tribal Desiginated Statistical Area is a statistische Einheit vo an Indianastomm, dea wo vo da Bundesvawoitung onakonnt is, owa ned in an Reservat lebt. 
State Designated American Indian Reservation.
State Designated American Indian Reservation is a Gebiet vo an Indianastomm, dea vo an Bundesstoot onakonnt wead owa ned vo da Bundesvawoitung vo da USA.
State Designated American Indian Statistical Areas.
State Designated American Indian Statistical Area is a statistische Einheit vo am Indianastomm, dea wo ned in an Reservat lebt.
Merit Order

Ois Merit-Order bezeichned ma de Reihafoig in dera Kroftweak zum Einsotz kemman. De Kroftweak wean nach eanane variablen Kostn soatiat.
Am Merit-Order Effekt kimmt auf da Strombeasn a hohe Bedeitung zua, da as deiaste Kroftweak des grad no braucht werd um de Nochfro z befriedign an Schpotmarktpreis oosogt. Olle Kraftwerk de wo liefan deafa, griang nachad as sejbe Gejd, aa wenns eana vui weniger kostn dadad. Auf Englisch nennt ma den Preis, de wo da ausgwatt worn is an Clearing-Preis.
Da Einfluss vo de regenerativn Energien.
Duach an Ausbau vo regenerativn Energien vaschiabt se de Ooadnung. Des ligt dro, daß olle klassischn erneierborn Energien koane Grenzkostn ham. De wean aiso wiar aa vom EEG Gsetz oogschafft worn is ais easchts vateit. De nachad no ibrig blimne soenennte Residuallost muaß nacha duach konventionelle Kroftweak deckt wean. Des ko a so weit geh, daß wenn koana an Strom in da friah wui und a gscheida Wind blost sogor a Gejd zoit wead, dass da ebba an Strom obnimmt.
Deitscha Fuaßboi-Bund

 Da Deitsche Fuaßboi-Bund, offiziöi da Deutsche Fußball-Bund e. V. (DFB), is a Zusammenschluss von deitschn Fuaßboi-Regional- und Landesverbände, dene wiederum mehr ois 25.000 deitsche Fuaßboivereine ogschlossn san. Er is am 28. Jenna 1900 in Leipzig gründt worn. Nochm Ende vom Zwoatn Wöitkriag 1945 is da DFB zwischnzeitig aus da FIFA ausgschlossn worn; a Neigründung is am 10. Juli 1949 in Stuttgart erfoigt.
Da DFB hod sei Sitz in Frankfurt am Main. Seine ordentlichn Mitgliada san da Ligaverband sowia de fünf Regionalverbände und 21 Landesverbände.
Novak Đoković

Da Novak Đoković, serbisch: "Новак Ђоковић" (* 22. Mai 1987 in Belgrad, Serbien) is a serbischa Tennis-Spuia. Insgsamt hod a scho 45 Titl im Oanzl und 1 im Doppe gwunna. Er hod bis iatzad scho 7 Grand-Slam-Titl im Oanzl und 19 ATP Masters 1000 gwunna. Er werd vo vuin Expertn ois besta Tennisspuia vo oin Zeitn eingschätzt.
Reibaknedl

Reibaknedl oda Eadäpfeknedl san Knedl, de wo aus rohn und/oda kochdn Eadäpfen gmochd wean. Reibaknedl weans gnennd, wei de Eadäpfen griem wean.
Se kenna mid rohn oda kochdn Eadäpfen gmochd wean. Ofd aa aus ana Mischung vo roh und kochd. Ba de tradizionejn Woidviadlaknedl beispuisweis mochd da Otei vo de rohn Eadäpfen bis za drei Viadl aus.
A Spezialitet vo da Boarischn Kuche san Eadäpfeknedl, de wo mid Zuagom gmischd san, wia Fleischknedl und Grammeknedl. In Östareich wean a siasse Eadäpfeknedl gmochd: Marünknedl und Zwetschgnknedl zan Beispui.